2. ลักษณะการประกอบธุรกิจ

1.  ประวัติความเป็นมา

บริษัท ไทยเศรษฐกิจประกันภัย จำกัด (มหาชน) เริ่มก่อตั้งเมื่อวันที่ 31 มกราคม 2485
เนื่องจากจอมพล ป. พิบูลสงคราม ซึ่งดำรงตำแหน่งเป็นนายกรัฐมนตรีในขณะนั้น
ได้พิจารณาและเล็งเห็นถึงความสำคัญของการมีบริษัทประกันที่เป็นของคนไทย
จึงมีดำริให้จัดตั้งบริษัทฯ ขึ้นเพื่อประกอบธุรกิจประกันชีวิตและประกันวินาศภัย
โดยในระยะแรกมีหน่วยงานจากภาครัฐบาลและภาคเอกชนเข้าร่วมถือหุ้น ประกอบด้วย
สำนักงานทรัพย์สินส่วนพระมหากษัตริย์ กลุ่มธนาคารไทยพาณิชย์ และบริษัท ข้าวไทย จำกัด
จากนั้นในปี 2526 บริษัทฯ มีแผนการแยกธุรกิจประกันชีวิตและประกันวินาศภัยออกจากกัน
จึงได้ดำเนินการโอนทรัพย์สินและหนี้สินในส่วนที่เกี่ยวข้องกับการประกันชีวิตให้กับ บริษัท
ไทยเศรษฐกิจประกันชีวิต จำกัด ต่อมาในปี 2529 บริษัทฯ ได้ทำการขายหุ้นทั้งหมดที่ถืออยู่ในบริษัท
ไทยเศรษฐกิจประกันชีวิต จำกัด ออกไป
จึงเหลือแต่การประกอบธุรกิจรับประกันวินาศภัยเพียงอย่างเดียวจนกระทั่งถึงปัจจุบัน
นอกเหนือจากนี้แล้ว บริษัท ข้าวไทย จำกัด ยังได้ขายหุ้นทั้งหมดที่ถือในบริษัทฯ ให้แก่บริษัท
สยามแร่และน้ำมัน จำกัด

บริษัทฯ
ได้รับอนุญาตจากกระทรวงการคลังให้เข้าจดทะเบียนในตลาดหลักทรัพย์แห่งประเทศไทยเมื่อวันที่ 1
มีนาคม 2534 และต่อมาบริษัทฯ ได้ทำการแปรสภาพเป็นบริษัทมหาชนเมื่อวันที่ 1 เมษายน 2536

ตลอดระยะเวลากว่า 63 ปี บริษัทฯ
ได้ดำเนินธุรกิจให้มีความเจริญก้าวหน้าและเติบโตอย่างต่อเนื่อง
โดยมีการเปลี่ยนแปลงและพัฒนาการที่สำคัญในช่วงระยะเวลา 7 ปีที่ผ่านมาของบริษัทฯ
ซึ่งสามารถสรุปได้ดังนี้

+-------+--------------------------------------------------------------+
| ปี     | บริษัทฯ ได้ทำการเพิ่มทุนจดทะเบียน จาก 150 ล้านบาท เป็น 156 ล้านบาท     |
| 2540  |                                                              |
+-------+--------------------------------------------------------------+
| ปี     | บริษัทฯ ได้ติดตั้งระบบ Software Insure/90                          |
| 2541  | เพื่อให้บริการแก่ลูกค้าผู้เอาประกันภัยได้อย่างรวดเร็วและมีประสิทธิภาพ         |
+-------+--------------------------------------------------------------+
| ปี     | บริษัทฯ ได้พัฒนาระบบคอมพิวเตอร์เพิ่มเติม ทำให้สามารถใช้ระบบ Software    |
| 2543  | Insure/90 ได้เต็มระบบ นอกจากนี้ บริษัทฯ                            |
|       | ยังสร้างเครือข่ายเชื่อมโยงไปยังสาขาและศูนย์บริการของบริษัทฯ              |
|       | ที่กระจายอยู่ทั่วประเทศโดยใช้ระบบ Online และ VPN                    |
+-------+--------------------------------------------------------------+
| ปี     | บริษัทฯ ได้เพิ่มทุนจดทะเบียนจาก 156 ล้านบาท เป็น 312 ล้านบาท           |
| 2544  | โดยการออกหุ้นสามัญใหม่จำนวน 15.6 ล้านหุ้น                           |
|       | แบ่งเป็นการเสนอขายให้กับผู้ถือหุ้นเดิมตามสัดส่วนจำนวน 7.8 ล้านหุ้น          |
|       | และรองรับการใช้สิทธิแปลงสภาพของใบสำคัญแสดงสิทธิในครั้งนี้จำนวน 7.8      |
|       | ล้านหุ้น                                                        |
+-------+--------------------------------------------------------------+
| ปี     | บริษัทฯ ครบรอบ 60 ปี แห่งการประกอบการที่มั่นคง และบริการฉันมิตร         |
| 2545  | นับจากวันที่เริ่มก่อตั้งเมื่อ วันที่ 31 มกราคม พ.ศ. 2485 บริษัทฯ             |
|       | ได้จัดกิจกรรมเพื่อสาธารณะตลอดทั้งปีได้แก่ ถวายพระกฐินพระราชทานแด่        |
|       | วัดไตรมิตรวิทยาราม บริจาคโลหิต บริจาคทรัพย์สิ่งของเพื่อการกุศล            |
|       | และกิจกรรมเพื่อผู้ป่วยโรคเอดส์วัดพระบาทน้ำพุ                           |
|       | บริจาคเงินเพื่อก่อสร้างป้อมสัญญาณไฟจราจรบริเวณแยกสาทร                 |
|       | เพื่อประโยชน์แก่เจ้าหน้าที่ตำรวจ และแก่สาธารณชนโดยทั่วไป                |
+-------+--------------------------------------------------------------+
| ปี     | บริษัทฯ ได้ดำเนินการพัฒนาระบบสาระสนเทศคอมพิวเตอร์                   |
| 2546  | โดยนำกล้องดิจิตอลเพื่อใช้ในการถ่ายภาพสินไหมรถยนต์                     |
|       | และสามารถจัดส่งภาพจากทั่วประเทศ                                  |
|       | เข้าสู่ศูนย์ซ่อมรถยนต์ที่ติดตั้งระบบสินไหมรถยนต์ SCS-Services Coordinator  |
|       | Systems เพื่อการจัดอะไหล่ และดำเนินการจัดซ่อมอย่างรวดเร็ว นอกจากนี้     |
|       | บริษัทฯ ยังได้จัดซื้อ เครื่องคอมพิวเตอร์พกพา Note Book                  |
|       | เพื่อให้พนักงานสินไหมของบริษัทฯ สามารถจัดส่งข้อมูล                      |
|       | และเรียกดูจาดศูนย์สาระสนเทศของบริษัทฯ ได้ตลอดเวลา                   |
|       | เพื่อการให้บริการแก่ลูกค้าอย่างรวดเร็ว และมีประสิทธิภาพ                  |
+-------+--------------------------------------------------------------+
| ปี     | บริษัทฯ ได้ทำการเพิ่มทุนจดทะเบียนจากเดิม 312 ล้านบาท เป็น 561.6 ล้านบาท |
| 2547  | โดยออกหุ้นสามัญใหม่จำนวน 24.96 ล้านหุ้น                             |
|       | แบ่งเป็นการเสนอขายให้กับผู้ถือหุ้นเดิม ตามสัดส่วน 12.48 ล้านหุ้น            |
|       | และรองรับการใช้สิทธิแปลงสภาพของใบสำคัญแสดงสิทธิจำนวน 12.48 ล้านหุ้น    |
|       |                                                              |
|       | นอกจากนี้ยังได้มีการพัฒนาระบบสารสนเทศเพื่อใช้ในการจัดการสินไหมรถยนต์     |
|       | โดยมีการศึกษานำระบบวีดีโอเคลม (V-Claim)                          |
|       | มาใช้ถ่ายทำประกอบการตรวจสอบอุบัติเหตุในสถานที่จริง ซึ่งจะทำให้ลูกค้า       |
|       | และคู่กรณีได้รับความสะดวก รวดเร็ว ในการบริการ                       |
|       | พร้อมกับทำให้การพิจารณาสินไหมของบริษัทฯ เป็นไปอย่างถูกต้อง              |
|       | และมีประสิทธิภาพสูงสุด                                            |
+-------+--------------------------------------------------------------+

2.  ภาพรวมการประกอบธุรกิจของบริษัทฯ

  บริษัทฯ ประกอบธุรกิจในการรับประกันวินาศภัยทุกประเภท อันได้แก่ การประกันอัคคีภัย การ

ประกันการขนส่งสินค้าทางทะเล การประกันภัยรถยนต์ และ การประกันภัยเบ็ดเตล็ด
ตลอดระยะเวลาที่ผ่านมา พบว่าเบี้ยประกันภัยรับส่วนใหญ่ร้อยละ 75
มาจากการประกันภัยรถยนต์ทั้งประเภทสมัครใจ และ ภาคบังคับ ตาม พรบ. ผู้ประสบภัยจากรถ
พ.ศ. 2535 ส่วนที่เหลืออีกประมาณร้อยละ 25
จะมาจากการประกันภัยทรัพย์สินที่นอกเหนือการประกันภัยรถยนต์

  อัตราการเติบโตเฉลี่ยของบริษัทฯในรอบปี 2547 จะอยู่ในระดับประมาณ ร้อยละ 8.36
  ซึ่งต่ำกว่า

ภาวะเติบโตของอุตสาหกรรมโดยรวมซึ่งคาดว่าจะอยู่ในอัตราร้อยละ 11.3%
อันเป็นผลมาจากสภาวะการแข่งขันที่เพิ่มสูงขึ้น
มีการปรับลดอัตราเบี้ยประกันภัยรถยนต์ภาคบังคับจากทางภาครัฐ เป็นต้น แต่ในทางกลับกัน บริษัทฯ
มีอัตราการทำกำไรได้สูงขึ้นกว่าเดิมถึง ร้อยละ 193.53 อันเป็นผลพวงมาจากการใช้
ทักษะความรู้ความสามารถในการบริหารจัดการความเสี่ยงภัยที่มีมาตรฐานและเป็นมืออาชีพเพิ่มสูงขึ้น
รวมทั้งประสิทธิภาพความรวดเร็วของกระบวนการบริหารงานภายในที่อาศัยระบบเทคโนโลยีมารองรับการจัดการอย่างต่อเนื่อง
ทำให้ขั้นตอนการปฏิบัติงานต่างๆลดน้อยลง และมีความถูกต้องเพิ่มขึ้น
ซึ่งก่อให้เกิดการบริหารต้นทุนอย่างคุ้มค่าด้วย

ในส่วนของการบริหารการลงทุนอื่นๆ
บริษัทฯได้ตระหนักถึงความมั่นคงและปลอดภัยในมูลค่าเงินลงทุนที่ได้ใช้ไปในการลงทุน
ซึ่งส่วนใหญ่แล้วบริษัทฯบริหารเงินสดและเงินลงทุนเพื่อใช้ในการสร้างมูลค่าเพิ่มโดยลงทุนใน
พันธบัตรรัฐบาล ตั๋วเงิน ตราสารหนี้ และ ฝากธนาคาร
รวมทั้งมีการนำไปลงทุนในตลาดหลักทรัพย์บางส่วน
ทั้งนี้เป็นไปตามกฎระเบียบข้อบังคับของกรมการประกันภัย ว่าด้วยการลงทุน
ซึ่งถือเป็นรายได้ส่วนที่เพิ่มเติมจากรายได้หลักของการประกันภัย

3.  โครงสร้างรายได้

โครงสร้างรายได้ของบริษัทฯ สามารถแบ่งได้เป็น 2 ประเภทหลัก คือ รายได้จากการรับประกันภัย
และรายได้จากการลงทุน โดยมีรายละเอียดดังต่อไปนี้

(1) โครงสร้างรายได้แยกตามที่มาของรายได้

+---------------+------+------+-----+------+------+------+-------+-----+
|               | ปี    |      | ปี   |      | ปี    |      | ปี     |     |
|               | 2544 |      | 2   |      | 2546 |      | 2547  |     |
|               |      |      | 545 |      |      |      |       |     |
+---------------+------+------+-----+------+------+------+-------+-----+
|               | ล้า   | %    | ล้าน | %    | ล้า   | %    | ล     | %   |
|               | นบาท |      | บาท |      | นบาท |      | ้านบาท |     |
+---------------+------+------+-----+------+------+------+-------+-----+
| เบี้ยประกันภัยรับ  | 65   | 9    | 892 | 99.0 | 1,07 | 9    | 1,1   | 97  |
|               | 6.04 | 8.31 | .18 |      | 7.44 | 6.92 | 67.51 | .60 |
+---------------+------+------+-----+------+------+------+-------+-----+
| รา            | 317  | 0.04 | 7   | 0.86 | 2    | 2.89 | 27.87 | 2   |
| ยได้จากการลงทุน |      |      | .74 |      | 2.17 |      |       | .33 |
+---------------+------+------+-----+------+------+------+-------+-----+
| รายได้อื่น       | 10   | 1.64 | 5   | 0.57 | 2.10 | 0.19 | 0.79  | 0   |
|               | .930 |      | .14 |      |      |      |       | .07 |
+---------------+------+------+-----+------+------+------+-------+-----+
|  รวมรายได้     | 66   | 10   | 905 | 100  | 1,11 | 100  | 1,1   | 100 |
|               | 7.29 | 0.00 | .06 |      | 1.71 |      | 96.17 |     |
+---------------+------+------+-----+------+------+------+-------+-----+

  ข)โครงสร้างเบี้ยประกันภัยรับ

[TABLE]

2.  เป้าหมายการดำเนินธุรกิจ

บริษัทฯ ตั้งเป้าหมายในการประกอบกิจการให้มีอัตราการเจริญเติบโตของเบี้ยประกันภัยรับรวมในอีก
5 ปีข้างหน้าให้อยู่ในอันดับ 1 ใน 10 ของธุรกิจประกันภัย จากจำนวนบริษัทประกันภัยในประเทศ
ที่มีอยู่ 78 แห่ง ซึ่งปัจจุบัน บริษัทอยู่ในลำดับที่ 20
โดยมีเบี้ยประกันภัยหลักมาจากการประกันภัยภัยรถยนต์ ทั้งประเภทสมัครใจและภาคบังคับ ตาม
พรบ.ผู้ประสบภัยจากรถ พ.ศ. 2535 ในอัตราส่วนประมาณร้อยละ 75 และ
เบี้ยประกันภัยทรัพย์สินอื่นๆ ได้แก่ อัคคีภัย ภัยทางทะเล และ ภัยเบ็ดเตล็ด ในอัตราส่วนร้อยละ 25
โดยมีแหล่งงานที่มาจากสถาบันการเงิน และ ตัวแทนรายย่อยทั่วไป
บริษัทฯมีเป้าหมายที่จะรักษาอัตราการเติบโตให้อยู่ในสัดส่วนเดียวกันกับภาวะการเติบโตของธุรกิจโดยรวมในแต่ละปี
ซึ่งคาดหมายว่าในปี 2548 ภาวะตลาดโดยรวมจะมีอัตราการขยายตัวไม่น้อยกว่า ร้อยละ 15

เพื่อเป็นการรองรับการขยายตัวของธุรกิจ
บริษัทฯจึงได้ดำเนินการพัฒนาระบบเทคโนโลยีอย่างต่อเนื่องเพื่อใช้ในการปรับปรุงกระบวนการปฏิบัติงานทั้งระบบ
เริ่มตั้งแต่การรับประกันภัย การออกกรมธรรม์ และ การจัดการสินไหมทดแทน
โดยมีการจัดทำระบบข้อมูล (Data Warehouse)
ให้เป็นหมวดหมู่อย่างมีระบบเพื่อง่ายต่อการนำมาใช้ (Data Mining) ทำให้เกิดความรวดเร็ว
ถูกต้อง และ มีประสิทธิภาพสูงสุด รวมทั้งมีการพัฒนาระบบระบบคอมพิวเตอร์ออนไลน์ (High
speed on line) โดยอาศัยดาวเทียมมาใช้เชื่อมโยงข้อมูลในแต่ละศูนย์ สาขาทั่วประเทศ
รวมทั้งคู่ค้าพันธมิตรต่างๆ เช่น สำนักงานตัวแทน อู่ซ่อมรถ โรงพยาบาล ธนาคาร และ
สถานที่ราชการต่างๆที่เกี่ยวข้อง ทำให้บริษัทฯสามารถออกกรมธรรม์ และ
จัดการสินไหมให้แก่ผู้เอาประกันในแต่ละพื้นที่ได้ทันที หรือ หากลูกค้าประสงค์ที่จะศึกษาหาข้อมูล หรือ
เอาประกันภัย ก็สามารถดำเนินการได้โดยตรงผ่านทางช่องทางเว็บไซด์ ของบริษัทฯได้ทันทีเช่นกัน
ทั้งนี้ บริษัทฯได้ตั้งทีมงานในการศึกษาค้นคว้าวิจัยและพัฒนา (Research and Development)
เพื่อหารูปแบบของสินค้าและกรมธรรม์ที่เหมาะสมที่ให้สอดคล้องต่อความต้องการและความคาดหวังที่แท้จริงของลูกค้า
(Customer Need & Expectation) โดยตระหนักถึงความพึงพอใจ และ
ประโยชน์ที่ลูกค้าจะได้รับเมื่อเทียบกับเบี้ยประกันภัยที่ต้องเสียไป
ซึ่งจะทำให้เกิดความหลากหลายของสินค้าและเป็นทางเลือกแก่ลูกค้าเพิ่มมากขึ้น

นอกจากนี้บริษัทฯได้ตระหนักถึง คุณค่าของพนักงานซึ่งถือว่าเป็นต้นทุนอย่างหนึ่ง Human Capital
ที่มีมูลค่ายิ่งต่อความสำเร็จและการเติบโตขององค์การ บริษัทฯจึงได้ทำแผนการพัฒนาบุคลากร
(Human Development Plan) เพื่อให้ทันต่อกระแสการเปลี่ยนแปลงของเทคโนโลยีสารสนเทศ
และสภาวะการแข่งขันที่ทุกบริษัทพยายามที่จะสร้างความได้เปรียบทางการค้า
การบริหารงานบุคคลของบริษัทฯได้พัฒนาจากการจัดการบุคคล Personal มาเป็น Human
Resource หรือการพัฒนาทรัพยากรมนุษย์ โดยเน้นบทบาทการทำงานที่เชื่อมโยงบุคคลกับกลยุทธ์
เป้าหมาย และวิสัยทัศน์ที่บริษัทฯกำหนดขึ้น การจัดระบบงานบุคคลจึงได้เน้นกลยุทธ์เชิงรุก
(Proactive Strategy) เพิ่มขึ้น โดยการปรับเปลี่ยนรูปแบบของงานบุคคลในเรื่องต่าง ๆ
ให้สามารถทำงานรองรับกับนโยบาย กลยุทธ์และเป้าหมายของบริษัทฯอย่างมีประสิทธิภาพ
การทำงานจะมุ่งเน้นการตอบสนองความพึงพอใจของพนักงานโดยไม่ต้องรอให้เกิดปัญหาถึงจะเข้าไปดำเนินการให้
ซึ่งในรอบปีที่ผ่านมา บริษัทฯได้กำหนดแผนนโยบายการพัฒนาบุคลากรในเชิงรุก โดยมุ่งเน้นไปใน 3
แนวทางหลักๆ คือ

1. การพัฒนาสายอาชีพของพนักงาน (Career Development)
ซึ่งเป็นการเปิดโอกาสและกำหนดทิศทางที่พนักงานสามารถก้าวเดินต่อไปได้
ซึ่งจะครอบคลุมทั้งในแนวดิ่ง (Vertical) ได้แก่ การเลื่อนตำแหน่งงาน (Promotion)
และในแนวนอน (Horizontal) ได้แก่ การโอนย้ายงาน (Transfer)
โดยพิจารณาบนพื้นฐานความรู้ความสามารถ (Competency) ของพนักงานเอง

2. ทำแผนทดแทนตำแหน่งงาน (Succession Plan)
เป็นการหาผู้สืบทอดตำแหน่งงานในระดับบริหารหรือระดับปฎิบัติงาน หรือที่เรียกว่า Successor
ซึ่งพิจารณาจากศักยภาพ ความรู้ ความสามารถของพนักงาน และความพร้อมในการเลื่อนตำแหน่ง

3. พัฒนาคนเก่งหรือคนดีมีฝีมือ (Talent Development) นั้น จะมุ่งเน้นการพัฒนาคนที่มี HP สูง
กล่าวคือ เป็นคนที่มีผลการปฏิบัติงานดีเด่น (High Performance) และศักยภาพในการทำงานที่สูง
(High Potential)

ทั้งนี้ การทำแผนทดแทนตำแหน่งงานและ พัฒนาคนเก่ง นั้น บริษัทฯ
ได้มีการจัดทำแผนพัฒนาบุคลากรรายบุคคลมารองรับ (Individual Development Plans :
IDPs) โดยการจัดอบรมและพัฒนาพนักงาน และ
ผู้บริหารตามความสามารถที่ต้องการของตำแหน่งงาน
และพัฒนาคนเก่งตามความสามารถที่ตำแหน่งงานนั้นๆต้องการ
โดยมีวัตถุประสงค์เพื่อให้พนักงานสามารถทำงานได้อย่างมีประสิทธิภาพและมีประสิทธิผลมากยิ่งขึ้น

นอกจากนี้ บริษัทฯ ยังนำระบบเทคโนโลยีมาใช้ในการจัดตั้งศูนย์บริการพนักงาน Employee
Service Center ขึ้นเพื่ออำนวยความสะดวกให้แก่พนักงานและผู้บริหาร
ในการบริการและให้คำปรึกษาในงานทรัพยากรมนุษย์ที่รวดเร็วและมีคุณภาพซึ่งทำให้งานด้านบริการมีประสิทธิภาพมากขึ้น
มีการให้บริการข้อมูลออนไลน์ที่พนักงานสามารถดูข้อมูล ข่าวสารได้ตลอดเวลา ใช้กำลังคนน้อยลง
ลดเอกสาร จนกระทั่งไม่ใช้เอกสาร (paperless)
ส่งผลให้ต้นทุนค่าใช้จ่ายในงานบริการที่เกี่ยวกับพนักงานลดน้อยลงตามลำดับ